दूसरा
दूसरा (उर्दू: دوسرا, हिंदी दूसरा) क्रिकेट के खेल में ऑफ स्पिन गेंदबाज द्वारा डाली जाने वाली एक विशेष प्रकार की गेंद है, जिसे पाकिस्तानी क्रिकेट खिलाड़ी सकलेन मुश्ताक द्वारा लोकप्रिय बनाया गया था। इस शब्द का उर्दू (तथा हिंदी) में अर्थ है "दूसरी वाली". सकलैन मुश्ताक ने दूसरा के एक नए संस्करण की भी खोज की है जिसे वे "तीसरा" कहते हैं, जिसका अर्थ है "तीसरी वाली". अन्य गेंदबाजों ने अंतरराष्ट्रीय क्रिकेट में दूसरा का काफी इस्तेमाल किया है; इनमे शामिल हैं, श्रीलंका के मुथैया मुरलीधरन और अजंता मेंडिस, दक्षिण अफ्रीका के जोहान बोथा, भारत के हरभजन सिंह और पाकिस्तान के शोएब मलिक तथा सईद अजमल.